open-index/open-wikipedia-markdown huggingface dataset:
Veľký Lopeník

**Veľký Lopeník** () je výrazný vrch v Bielych Karpatoch na hranici Slovenska a Česka, najvyšší bod podcelku Lopenícka hornatina a štvrtý najvyšší bod pohoria (po Veľkej Javorine, Jelenci a Chmeľovej). Masív je zalesnený, miestami s lúkami a pasienkami, vrchol odlesnený s turistickou rozhľadňou.

Vrch sa nachádza  severne od Nového Mesta nad Váhom, najbližšie obce sú Lopeník a Březová na českej a Nová Bošáca na slovenskej strane. Na severnom aj južnom úpätí roztrúsené osady – kopanice obcí Lopeník a Nová Bošáca, tvoriace charakteristický kopaničiarky kraj.

Na vrchole sa nachádza pamätník a spoločný hrob 22 vojakov Červenej armády, padlých koncom 2. svetovej vojny pri ťažkých bojoch v okolí.

## Turistika
### Prístup
*  zelene značenou turistickou trasou, vedúcou z Veľkej Javoriny po českej strane, cez doliny obcí Strání a Březová na Veľký Lopeník a ďalej cez Malý Lopeník na Mikulčin vrch.
*  modro značenou turistickou trasou, vedúcou kolmo na hlavný hrebeň z obce Nová Bošáca cez jej kopanice na Veľký Lopeník.

### Rozhľadne
Na vrchole stáli v minulosti postupne už tri drevené rozhľadne. Prvú postavili v roku 1944, už v roku 1946 však vyhorela. V ten istý rok preto postavili jej repliku, ktorá napriek drsným klimatickým podmienkam na vrchole vydržala až do roku 1972, kedy sa sama rozpadla.

Súčasná rozhľadňa je  vysoká, z dubového dreva s murovanou základňou, postavená podľa návrhu zlínského architekta M.A. Svatopluka Sládečka. Základný kameň bol položený 23.6.2002, stavba začala v septembri 2004, slávnostné otvorenie bolo 16.7.2005. Náklady na výstavbu boli približne 2 milióny Kč.

Na vrchole sa okrem rozhľadne nachádza altánok, odpočívadlo s lavičkami a informačné tabule.

## Pozri aj
* Bošácka dolina

## Referencie


* http://rozhledny.infocesko.cz/content/slovacko-bile-karpaty-technicke-zajimavosti-rozhledna-velky-lopenik.aspx
* Turistická mapa č. 107, Biele Karpaty – Trenčín, 1:50 000, VKÚ Harmanec, 1996. ISBN 80-8042-014-9


## Iné projekty

## Externé odkazy
* Veľký Lopeník na moskyt.net (česky)
* Informácie o rozhľadni (česky)
* Mikulčin Vrch (česky)
* Lopeník (česky)

Kategória:Vrchy v Bielych Karpatoch
Kategória:Rozhľadne na Slovensku
Kategória:Vrchy v okrese Nové Mesto nad Váhom
Kategória:Vrchy pod 1000 metrov na Slovensku
Kategória:Vrchy pod 1000 metrov v Česku
Kategória:Vrchy v okrese Uherské Hradiště
Kategória:Turistická značkovaná trasa číslo 2420
Kategória:Nová Bošáca
Kategória:Březová (okres Uherské Hradiště)
Kategória:Lopeník
Kategória:Lopenícka hornatina
Boľšoj-Kekuknajskij

**Boľšoj-Kekuknajskij** () je názov vulkanického komplexu, pozostávajúceho z dvojice prekrývajúcich sa štítových vulkánov, nachádzajúci sa v pohorí Stredokamčatský chrbát na polostrove Kamčatka. Masívne vulkány *Boľšoj* a *Kekuknajskij* sú tvorené prevažne bazaltami a ich vznik sa odhaduje na pleistocén. Vrcholy oboch sopiek sú ukončené kalderami a ich svahy sú pokryté početnými troskovými kužeľmi. Posledná erupcia komplexu sa odohrala približne pred 7&nbsp;300 rokmi.

## Externé odkazy
* www.volcano.si.edu - vulkanický komplex Boľšoj-Kekuknajskij na Global Volcanism Program 

Kategória:Sopky Kamčatky
Kategória:Štítové vulkány
Kulkev

**Kulkev** () je menší štítový vulkán, nachádzajúci sa na polostrove Kamčatka v južnej časti pohoria Stredokamčatský chrbát, asi 20&nbsp;km severne od sopky Uksičan. S výškou 915&nbsp;m je to jeden z najnižších vulkánov západnej vulkanickej zóny polostrova. Vek bazaltovo až bazaltovo-andezitového vulkánu sa odhaduje na neskorý kvartér (koniec pleistocénu-holocén), posledná erupcia nie je dokumentovaná.

## Externé odkazy
* www.volcano.si.edu - štítový vulkán Kuľkev na Global Volcanism Program 

Kategória:Sopky Kamčatky
Kategória:Štítové vulkány
Kategória:Vyhasnuté sopky
BMX

thumb|preteky BMX

**BMX** (skratka z ) je jedna z foriem cyklistiky so špeciálne upravenými bicyklami, ktoré majú priemer kolies zvyčajne 20 palcov.

Existujú dve formy BMX. Jednou sú preteky na prírodných tratiach a druhou je predvádzanie trikov a skokov. Predvádzanie trikov a skokov sa volá *freestyle* a delí sa na *flatland*, *street*, *dirt*, park a *halfpipe* (vert).

Freestyle BMX sa považuje za určitý druh adrenalínového športu.Základným skokom pri freestyle BMX športe je Bunnyhop.BMX freestyle sa väčšinou jazdí v Skateparkoch,BMX zónach ale aj na ulici tak zvaný BMX freestyle street style.

Kategória:Cyklistika
Kategória:Bicykle
Anaun

**Anaun** () je v súčasnosti (jún 2014) neaktívny stratovulkán, nachádzajúci sa v pohorí Stredokamčatský chrbát na Kamčatke, niekoľko kilometrov východne od štítovej sopky Vulkan Geodezistov. Vek vzniku vulkánu sa odhaduje na koniec kvartéru (neskorý pleistocén až holocén) a jeho masív je tvorený prevažne bazaltami. Juhozápadne, resp. juhovýchodne od masívu sopky sa tiahnu dve reťaze mladších troskových kužeľov geneticky previazaných s vulkanizmom sopky Anaun. Vek poslednej erupcie nie je známy.

## Externé odkazy
* www.volcano.si.edu - stratovulkán Anaun na Global Volcanism Program 

Kategória:Sopky Kamčatky
Kategória:Stratovulkány
Kategória:Vyhasnuté sopky
Alexej Andrejevič Čerepanov

**Alexej Andrejevič Čerepanov**,  (* 15. január 1989, Barnaul, ZSSR – † 13. október 2008, Moskva, Rusko) bol ruský hokejista hrajúci na pravom krídle. Bol draftovaný tímom New York Rangers v roku 2007 zo 17. miesta.

## Štatistiky
### Základná časť a play off

## Smrť
Alexej Čerepanov zomrel 13. októbra 2008 ako 19-ročný počas zápasu KHL medzi Avangardom Omsk a Viťaz Čechov na zástavu srdca. Stalo sa to v 58. minúte zápasu, a v tom čase už na štadióne nebola sanitka, ktorá odišla skôr pod dojmom, že už sa nikomu nemôže nič stať. Trvalo až 20 minút, kým sa sanitka vrátila. Tá však nemala k dispozícii funkčný defibrilátor. Na jeho pohreb prišlo až 60 000 ľudí.

## Referencie


 
 

Kategória:Narodenia v 1989
Kategória:Úmrtia v 2008
Kategória:Ruskí hokejisti
Kategória:Úmrtia pri športe
Vulkan Geodezistov

**Vulkan Geodezistov** () je menší, 1&nbsp;170&nbsp;m vysoký štítový vulkán, nachádzajúci sa v južnej časti pohoria Stredokamčatský chrbát na polostrove Kamčatka. Vulkán má pomerne jednoduchú stavbu a je tvorený prevažne bazaltami až andezitmi. Vek poslednej erupcie nie je známy, no odhaduje sa na holocén.

## Externé odkazy
* www.volcano.si.edu  - štítový Vulkan Geodezistov na Global Volcanism Program 

Kategória:Sopky Kamčatky
Kategória:Stratovulkány
Kategória:Vyhasnuté sopky
Krajnij

**Krajnij** () je v súčasnosti neaktívny štítový vulkán, nachádzajúci sa na polostrove Kamčatka v južnej časti pohoria Stredokamčatský chrbát. 1&nbsp;554&nbsp;m vysoká sopka leží asi 10&nbsp;km východne od komplexu Kekurnyj a na jej stavbe sa zúčastňujú prevažne bazaltové až bazaltovo-andezitové horniny. Svahy vulkánu sú posiate početnými troskovými kužeľmi. Vek vzniku vulkánu sa odhaduje na neskorý pleistocén až holocén, vek poslednej erupcie nie je zdokumentovaný.

## Externé odkazy
* www.volcano.si.edu  - štítový vulkán Krajnij na Global Volcanism Program 

Kategória:Sopky Kamčatky
Kategória:Štítové vulkány
Kategória:Vyhasnuté sopky
Ingvar Kamprad

**Feodor Ingvar Kamprad** (* 30. marec 1926, Pjätteryd, Švédsko – † 27. január 2018, Liatorp) bol švédsky podnikateľ a zakladateľ bytového maloobchodného reťazca IKEA. K roku 2009 bol časopisom Forbes zaradený ako najbohatší Európan a zároveň piatou najbohatšou osobou na svete, keď jeho čisté imanie bolo odhadované na 22 miliárd dolárov.

## Referencie

## Literatúra
* Ingvar Kamprad, Bertil Torekull: *Das Geheimnis von IKEA.* Offizielle Biografie. S & L MedienContor, Hamburg 1998, ISBN 3-931962-99-7.
* *Mr. Ikea – Der Mann, der die Welt möblieren wollte!* Film (52 Minuten), Buena Vista Entertainment
* Johan Stenebo: *Die Wahrheit über IKEA.* Erfahrungsbericht eines ehem. IKEA-Top Managers und persönlichen Assistenten Kamprads. campus, Frankfurt/ New York 2010, ISBN 978-3-593-39246-2.
* Frode Grytten: *Ein ehrliches Angebot.* Roman. Nagel & Kimche, Zürich 2012, ISBN 978-3-312-00536-9.
* Rüdiger Jungbluth: *[http://www.zeit.de/2012/46/Ikea-Ingvar-Kamprad/komplettansicht Ingvar Kamprad. Alter Schwede, neue Milde]*. In: *Die Zeit.* 8. november 2012.

## Iné projekty

## Externé odkazy
* Carlos Slim tops Forbes rich list as wealth jumps 38% BBC News, 9. marec 2011
* Ingvar Kamprad: IKEA Founder and One of the World's Richest People  *Kamprad topic page at Forbes.com
* Ingvar Kamprad's Timeline and Quotes 

Kategória:Švédski podnikatelia
Kategória:Švédski miliardári
Kategória:Švédske osobnosti nemeckého pôvodu
Lykourgos

**Lykourgos** (iné názvy: **Lykurgos, Lykúrgos, Lykurg**, (, ) môže byť:
* mytologický spartský zákonodarca, pozri Lykourgos (Sparta)
* aténsky politik, vodca frakcie nížinných a rival Megakla II., pozri Lykourgos (syn Aristolaida)
* trácky kráľ, pozri Lykourgos (Trácia)
* aténsky politik, pozri Lykourgos (Atény)
* kráľ Sparty v treťom storočí pred Kr., pozri Lykourgos (kráľ Sparty)
* mytologický kráľ v Nemei, pozri Lykourgos (Nemea)
* mytologický kráľ Arkádie, pozri Lykourgos (Arkádia)
* syn boha vetra Borea, pozri Lykourgos (syn Borea)
* v gréckej mytológii syn Prónaka, pozri Lykourgos (syn Prónaka)
Letectvo a kozmonautika

**Letectvo a kozmonautika** (často používaná skratka **L+K**) je odborný letecký časopis. Je druhým najstarším časopisom v odbore letectva v Európe a tretím najstarším odborným leteckým časopisom na svete. Prvé číslo časopisu vyšlo 21. januára 1921. Časopis sa zaoberá činnosťou civilného aj vojenského letectva vrátane kozmonautiky. 

Časopis dlhodobo vychádzal s 2-týždňovou periodicitou, od roku 2004 sa stal mesačníkom. Časopis je expedovaný do krajín Európy, Austrálie, do Číny, Japonska, Kanady, Nového Zélandu, USA, Ruska, Ukrajiny a ďalších krajín.

## Referencie


## Zdroje

* 

Kategória:Letectvo
Kategória:Kozmonautika
Kategória:Časopisy v Česku
Lykourgos (Atény)

**Lykourgos** (iné názvy: **Lykurgos, Lykúrgos, Lykurg,**  - *Lykourgos*/iný prepis: *Lykúrgos*; * asi 390 pred Kr. — † 324 pred Kr.) bol aténsky politik a rečník, stúpenec rečníka Demostena. Bol členom rodiny Eteoboutovcov.

Lykourgos sa od bitky pri Chaironei (v roku 338 pred Kr. proti macedónskemu kráľovi Filipovi II.) do roku 326 pred Kr. staral o aténske financie a podarilo sa mu zvýšiť príjmy. Započal v Aténach rozsiahly stavebný program a za jeho čias sa významne rozšírilo i loďstvo. Podporoval Demosthenovu protimacedónsku politiku a keď ho v roku 335 pred Kr. dal Alexander Veľký ako nepriateľa Macedónie zatknúť, jeho stúpenci ho odmietli vydať.

Lykourgos dal postaviť kamenné Dionýzovo divadlo na úpätí Akropoly. Dal zozbierať dramatické diela troch aténskych dramatikov - Aischyla, Sofokla a Euripida. Preslávil sa ako prísny rečník, ktorý dokázal hovoriť bez prípravy a bez zapísanej reči. Zachovala sa od neho len jediná reč, *Proti Leókratovi* (Leókrata obvinil zo zbehnutia a vlastizrady).
 
## Referencie

Kategória:Narodenia v 90. rokoch 4. storočia pred Kr.
Kategória:Úmrtia v 324 pred Kr.
Kategória:Politici starovekého Grécka
Lykourgos (Trácia)

náhľad|''Šialený Lykourgos napadol svoju manželku'', detail červenofigúrového kalyx-kratéra, cca 350-340 pred Kr.
**Lykourgos** (iné názvy: **Lykurgos, Lykúrgos, Lykurg**, (, ) bol trácky kráľ, priateľ boha Dionýza.

Lykourgos spočiatku boha Dionýza uctieval, ale neskôr Dionýza a aj jeho ctiteľov prestal uznávať. Vo všetkom videl Dionýzov vinič a z neho vyrobené víno, ktoré Dionyzos a jeho ctitelia nadmerne užívali. Keď raz prišiel Dionýzos so svojím sprievodom bakchantiek do Trácie, Lykourgos ich prenasledoval, niektoré bakchantky zabil a boh Dionýzos sa zachránil v mori (pomohla mu bohyňa Thetys).

Dionýzos preto Lykourga potrestal šialenstvom, kráľ potom zabil vlastného syna a odsekol si vlastné nohy, presvedčený o tom, že odtína révové vetvy. V jeho kráľovstve sa následne rozšíril mor a neúroda, pričom veštba hlásala, že pokiaľ kráľ nezomrie, krajina bude trpieť. Keď to už ľud ďalej nehodlal znášať, odvliekli Lykurga na horu, kde ho dali roztrhať koňmi.

## Zdroj
* 

Kategória:Postavy gréckej mytológie
Kategória:Obete samovrážd v gréckej mytológii
Eggella

**Eggella** () je názov menšieho, len 1&nbsp;046&nbsp;m vysokého štítového vulkánu, nachádzajúceho sa na polostrove Kamčatka v južnej časti pohoria Stredokamčatský chrbát bokom od hlavnej sopečnej reťaze západnej vulkanickej zóny polostrova. Masív sopky je tvorený prevažne bazaltami až bazaltovo-andezitovými horninami, východné svahy sú pokryté viacerými troskovými kužeľmi. Vek vzniku vulkánu, ako ja vek poslednej erupcie nie je známy, odhaduje sa na koniec pleistocénu až začiatok holocénu.

## Externé odkazy
* www.volcano.si.edu  - štítový vulkán Eggella na Global Volcanism Program 

Kategória:Sopky Kamčatky
Kategória:Štítové vulkány
Kekurnyj

**Kekurnyj** je názov vulkanického komplexu, pozostávajúceho z dvoch prekrývajúcich sa štítových vulkánov, nachádzajúceho sa v južnej časti pohoria Stredokamčatský chrbát na Kamčatke, severne od stratovulkán Anaun a severozápadne od štítovej sopky Krajnij. Masív komplexu Kekurnyj je budovaný prevažne bazaltovými až bazaltovo-andezitovými horninami a križuje ho riftový systém, tiahnúci sa v smere severovýchod-juhozápad. Vek vzniku komplexu sa odhaduje na neskorý kvartér (koniec pleistocénu až ačiatok holocénu). Vek poslednej erupcie nie je presne zdokumentovaný, no odhaduje sa na holocén.

## Externé odkazy
* www.volcano.si.edu - vulkanický komplex Kekurnyj na Global Volcanism Program 
* Анаунский вулканический район Срединного вулканического пояса 

Kategória:Sopky Kamčatky
Kategória:Štítové vulkány
Július Strnisko

**Július Strnisko** (* 6. august 1958, Nitra – † 20. september 2008, Nitra) bol slovenský zápasník, držiteľ bronzovej medaily z Olympijských hier 1980 v Moskve.

## Kariéra
Vrcholom kariéry jedného z najúspešnejších zápasníkov-voľnoštýliarov v slovenskej histórii bol zisk bronzovej medaily na olympijských hrách 1980 v Moskve v hmotnostnej kategórii do 100 kg. Pod piatimi kruhmi štartoval aj o osem rokov neskôr na olympijských hrách v Soule. V rokoch 1982 a 1983 si vybojoval na majstrovstvách Európy dve bronzové medaily.

## Iné projekty

## Referencie

## Externé odkazy
* Július Strnisko - Drobček zo žinenky, sme.sk
* Drobčekova chvíľa slávy prišla na moskovskej žinenke-mynoviny.sk
* www.sports-reference.com/olympics/athletes/st/julius-strnisko-1.html
* www.zapasenie.sk

Kategória:Slovenskí zápasníci
Kategória:Česko-slovenskí zápasníci
Kategória:Slovenskí olympionici
Kategória:Česko-slovenskí olympionici
Kategória:Slovenskí bronzoví olympijskí medailisti
Kategória:Česko-slovenskí bronzoví olympijskí medailisti
Kategória:Osobnosti z Nitry
Kategória:Zápasníci na Letných olympijských hrách 1988
Verchovoj

**Verchovoj** je v súčasnosti (jún 2014) neaktívny štítový vulkán, nachádajúci sa v centrálnej časti pohoria Stredokamčatský chrbát na Kamčatke, južne od stratovulkánu Alnej-Čašakondža. Masív sopky je vysoký približne 1&nbsp;400&nbsp;m a je budovaný prevažne bazaltovými až bazaltovo-andezitovými horninami. Vek vulkánu sa odhaduje na neskorý kvartér - koniec pleistocénu až začiatok holocénu.

## Externé odkazy
* www.volcano.si.edu - štítový vulkán Verchovoj na Global Volcanism Program 

Kategória:Sopky Kamčatky
Kategória:Štítové vulkány
Alnej-Čašakondža

**Alnej-Čašakondža** je názov vulkanického komplexu, pozostávajúceho z dvojice prekrývajúcich sa stratovulkánov, nachádzajúceho sa v centrálnej časti pohoria Stredokamčatský chrbát na polostrove Kamčatka. Komplex je tvorený prevažne andezitmi a je jedným z najväčších vulkanických masívov v pohorí. Severné vulkanické centrum *Alnej* má výšku 2&nbsp;598&nbsp;, južné centrum *Čašakondža* je o niečo menšie - 2&nbsp;526&nbsp;m. Vrchol komplexu je pokrytý niekoľkými andezitovými lávovými dómami a je trvalo zaľadnený. Alnej-Čašakondža je jedným z mála vulkánov v pohorí Stredokamčatský chrbát, ktorý bol dokázateľne aktívny v holocéne, posledná erupcia sa odohrala okolo roku 1600.

## Externé odkazy
* www.volcano.si.edu - stratovulkán Alnej-Čašakondža na Global Volcanism Program 

Kategória:Sopky Kamčatky
Kategória:Stratovulkány
Čornyj

**Čornyj** () je neaktívny stratovulkán, nachádzajúci sa na polostrove Kamčatka v centrálnej časti pohoria Stredokamčatský chrbát, asi 10&nbsp;km severne od masívu komplexu Alnej-Čašakondža. Vulkán je najjužnejší člen menšej vulkanickej skupiny, tiahnúcej sa smere juhozápad-severovýchod, ktorá pozostáva z niekoľkých štítových vulkánov a stratovulkánov. Vek poslednej erupcie vulkánu Čornyj nie je presne datovaný, no odhaduje sa na holocén.

## Externé odkazy
* www.volcano.si.edu - stratovulkán Čornyj na Global Volcanism Program 

Kategória:Sopky Kamčatky
Kategória:Stratovulkány
Pograničnyj

**Pograničnyj** je názov komplexu štítových vulkánov, nachádzajúci v centrálnej časti pohoria Stredokamčatský chrbát na Kamčatke, ležiaci približne v strede spojnice medzi sopkami Čornyj a Zaoziornyj. Komplex tvorí trojica štítových vulkánov *Pograničnyj*, *Centraľnyj* a *Vodoraždeľnyj*, Pograničnyj je najvyšší a najjužnejšie položený člen komplexu. Vek komplexu sa odhaduje na koniec pleistocénu až začiatok holocénu.

## Externé odkazy
* www.volcano.si.edu  - vulkanický komplex Pograničnyj na Global Volcanism Program 

Kategória:Sopky Kamčatky
Kategória:Štítové vulkány
Kategória:Vyhasnuté sopky
Artmedia

**Artmedia** môže byť:
* kedysi skrátene FC Petržalka 1898
* býv. Polyfunkčný areál FC Petržalka 1898
Joan z Arkádie

**Joan z Arkádie** je americký televízny seriál. Seriál bol natočený v USA v roku 2003. Séria je o Joan Girardiovej (Amber Tamblyn), obyčajnej teenagerke, ktorá prekonáva bežné problémy mladých, dospievajúcich študentov ale dostáva aj nezvyčajné úlohy od Boha.

## Dej

Joan je na pohľad úplne obyčajná, ba až priemerná tínedžerka. Občas sa správa trochu čudne... Je to preto, že Joan už istý čas komunikuje s Bohom! Vlastne odvtedy, čo mu prisľúbila, že urobí naozaj čokoľvek, ak ušetrí život jej brata, ktorý bol v kritickom stave po ťažkej autonehode... Boh sa jej odvtedy zjavuje v rôznych ľudských podobách – niekedy ako malé dieťa, ako chlapec či dievča v jej veku, postaršie dámy či náhodní okoloidúci...

Hoci Joan nemá úplne jasnú predstavu o tom, čo od nej Boh vlastne chce – teda ak naozaj existuje – a hoci stále tak trochu pochybuje o vlastnej mentálnej spôsobilosti, spočiatku váhavo a opatrne, no neskôr so stále väčšou a väčšou istotou plní tajomné božie pokyny, pričom sa i naďalej snaží viesť život obyčajnej tínedžerky – čo je naozaj veľmi, veľmi ťažké...

## Postavy
right|thumb|Amber Tamblyn ako Joan

## Časti
*Pozri [[Zoznam častí seriálu Joan z Arkádie]]*

## Ocenenia
Prvá séria seriálu Joan z Arkádie zožala úspech a získala People's Choice Award (2004). Tiež bola nominovaná na cenu Emmy (2004) a Zlatý Glóbus (2004). Napriek tomu sa úspech prvej série nezopakoval.

## Externé odkazy
* 
* 


Kategória:Televízne seriály USA
Kategória:Televízne seriály CBS
Kategória:Televízne seriály z roku 2003
ŠK Senec

**ŠK Senec** je bývalý slovenský futbalový klub so sídlom v Senci.  V roku 2014 zmenil klub názov z ŠK SFM Senec na ŠK Senec. V roku 2016 futbalový klub získali noví majitelia a presťahovali ho do Gabčíkova.

## História
ŠK SFM Senec vznikol v roku 1994 z iniciatívy rodičov športovo nadaných detí, sponzorských firiem Agrisem Galanta, Sekostav Senec a Turček-plynové infražiariče Nitra. Od roku 1994 je ŠK SFM Senec registrovaný ako občianske združenie na MV SR. ŠK SFM Senec vznikol s jedným žiackym mužstvom, dnes sú v jeho štruktúre 1 seniorské mužstvo, 3 dorastenecké mužstvá, 4 žiacke mužstvá, 4 prípravky a 2 mužstvá pusiniek, tj. cca 300 aktívnych športovcov - futbalistov. V roku 2014 sa klub pretransformoval z občianskeho združenia na akciovú spoločnosť a prijal názov ŠK Senec.  

Od roku 1999 každoročne organizuje futbalový turnaj mládeže *OKRES SENEC a jeho PRIATELIA*. ŠK SFM Senec je občianske združenie, má záujem podieľať sa na výchove mládeže v Senci a jeho okolí. Hlavným poslaním klubu je vychovať zo športovo nadaných detí nielen dobrých športovcov, ale aj slušných ľudí, ktorí budú reprezentovať nielen ŠK ale aj svoje mesto, školu a možno raz aj svoju vlasť.

## Športové výsledky

## Externé odkazy a zdroj
* Oficiálna stránka klubu 

Senec
Kategória:Futbalové kluby založené v 1994
Kategória:Šport v Senci
Osi súradnicového systému

**Osi súradnicového systému** sa riadia vypočítanými hodnotami, ktoré dovoľujú softvéru správne prekryť rozdielne súradnicové systémy. 

Os je taká priamka prechádzajúca telesom alebo tvarom, ktorá spĺňa určité podmienky. Pomenovanie osí je ľudská potreba. Ak nie sú prezentované zvolené pomenovania osí, prevezmú sa prednastavené hodnoty. 
* geografické súradnicové systémy (SS): os [“geografická dĺžka”, východná], os [“geografická šírka“ , severná]
* projektívne SS: os [“x”, východná], os [“y“ , severná]
* geocentrický SS: os [“x”, iné], os [“y“ , východná] , os [“z“ , severná]

Akokoľvek, ak sú prezentované pojmy a nemajú prednastavené hodnoty, potom zavedenie musí byť pripravené na geometrickú výmenu a obrátenie súradníc pred pokusom grafického prekrytia.

Anglický ekvivalent pojmu **osi súradnicového systému** je: **[[axis cs]]**

## Zdroj
* http://www.opengeospatial.org/standards/ct

Kategória:Informatika
Geocentrická súradnicová sústava

**Geocentrický súradnicový systém** je trojdimenzionálny súradnicový systém s centrom v ťažisku Zeme. Os X systému leží na nultom poludníku, os Y smeruje smeruje zo západu na východ, os Z má severojužný smer. Je to pravouhlý súradnicový systém. 

Anglický ekvivalent pojmu *Geocentrický súradnicový systém* je **geocs**.

## Zdroje
*The Open Geospatial Consortium

Kategória:Informatika
Geografický súradnicový systém GIS

**Geografický súradnicový systém GIS** je súradnicový systém určujúci polohu na základe zemepisnej dĺžky a šírky. Niektoré geografické systémy sú definované zemepisná šírka/zemepisná dĺžka, alebo zemepisná dĺžka/zemepisná šírka. Zemepisné súradnice šírka a dĺžka sú udávané v rôznych uhlových jednotkách, najčastejšie v stupňoch.

Anglický ekvivalent pojmu geografický súradnicový systém GIS je *Geogcs*.

## Zdroj
* OGC

Kategória:Informatika
Zložený súradnicový systém

**Zložený súradnicový systém** () kombinuje súradnice dvoch rozličných súradnicových systémov. Napríklad zložený 3D súradnicový systém môže byť zložený z horizontálneho a vertikálneho súradnicového systému.  

## Zdroj
* www.opengeospatial.org

Kategória:Sústavy súradníc
Svetový geodetický systém 1984

thumb|right
**Svetový geodetický systém 1984** (, skrátene *WGS 84*) je svetovo uznávaný geodetický štandard vydaný ministerstvom obrany USA v roku 1984, ktorý definuje súradnicový systém, referenčný elipsoid a geoid pre geodéziu a navigáciu. V roku 1996 bol rozšírený o spresnenú definíciu geoidu EGM96. Bol vytvorený na základe meraní pozemných staníc družicového polohového systému TRANSIT a nahrádza predchádzajúce systémy WGS 60, WGS 66 a WGS 72.

Súradnicový systém WGS 84 je pravotočivá karteziánska sústava súradníc so stredom v ťažisku Zeme (vrátane morí a atmosféry). Kladná os *x* smeruje ku priesečníku nultého poludníka a rovníka, kladná os *z* ku severnému pólu a kladná os *y* je na obe predchádzajúce kolmá v smere doľava (90° východnej dĺžky a 0° šírky), tvorí tak pravotočivú sústavu súradníc.

Parametre definujúce referenčný elipsoid WGS 84 sú:
* dĺžka hlavnej polosi: *a* = 
* prevrátená hodnota sploštenia (*f* = 1 − *b*/*a*): 1/*f* = 298,257223563
* uhlová rýchlosť Zeme: *ω* = 7 292 115 × 10−11 rad/s 
* súčin hmotnosti Zeme (vrátane atmosféry) a gravitačnej konštanty: *GM* = (3986000,9 ± 0,1) × 108 m3/s2
* zonálny geopotenciálny koeficient druhého stupňa J2 = 108263 x 10−8, \omega = 7292115 x 10−11 rad.s−1
* súbor súradníc bodov, ktoré určujú dráhy družíc Globálneho polohového systému NAVSTAR.

Ďalšie odvodené parametre:
* dĺžka vedľajšej polosi: *b* = 
* prvá excentricita: *e* = 8,1819190842622 × 10−2

Niektoré parametre geoidu EGM96:
* je tvorený pravidelným rastrom bodov vzdialených 15' (t. j. 130 317 sférických expanzií oproti 32 757 expanziám definovaným vo WGS 84)

Kategória:Geodézia
Európska cesta 36

**Európska cesta 36** (*E36*, v minulosti *E-01*) je európska cesta, ktorá vedie z nemeckého Berlína do poľského mesta Bolesławiec. Jej celková dĺžka je okolo 210 km.

## Priebeh
E36 sa začína v Berlíne, kde začína diaľnicou A13, odkiaľ smeruje cez Lübben, prechádza po A15 cez mestá Lübbenau, Cottbus a Forst do Poľska. V Poľsku nadväzuje na A15 štátna cesta 18 a končí pri meste Bolesławiec, kde sa napája na E40.

## Referencie
* 

## Iné projekty

36
Kategória:Cestná infraštruktúra v Nemecku
Kategória:Cestná infraštruktúra v Poľsku
Apella

**Apella** bola v starovekej Sparte ľudovým zhromaždením občanov.

Apellu zvolávali pravidelne spartskí úradníci efori. Schádzali sa na nej spartskí občania (gr. *Spartiatai*), ktorí dovŕšili aspoň tridsať rokov. Apella mohla rozhodovať len o tých záležitostiach, ktoré na rokovanie snemu pripravila gerúzia. Právo rečniť na apelle mali len králi alebo úradníci, občania len rozhodovali. Hlasovanie bolo jednoduché: občania sa buď rozdelili na dve skupiny, podľa toho, kto podporoval alebo nepodporoval nejaký návrh, alebo údermi mečov na štíty vyjadrovali svoju spokojnosť alebo nespokojnosť.

Kategória:Staroveké Grécko
Gerúzia

**Gerúzia** (iné názvy: **gerúsia; gerousia, gerusia; gerousiá, gerúsiá, gerusiá**; gr. *Γερουσία*- Gerousia/iné prepisy: Gerusia, Gerousiá, Gerúsiá, Gerusiá) bola aristokratická inštitúcia v starovekom Grécku (najznámejšia je spartská gerúzia). Existovala aj počas tureckej nadvlády nad Gréckom. Slovo pochádza z gréckeho *geron-starec*.

## Sparta
Gerúziu tvorilo dvadsaťosem gerontov (starci), ktorí dovŕšili šesťdesiat rokov a pochádzali z významných rodín. Jej členmi boli aj dvaja spartskí králi. Členstvo v gerúzii bolo doživotné, po smrti člena rady starších bol doplnený ďalší člen. Gerúzia bola kráľovský poradný orgán a zároveň pripravovala podklady a návrhy na rokovania spartského ľudového zhromaždenia. V Aténach mal obdobnú funkciu areopág. Ale už v priebehu peloponéskej vojny si gerúzia osvojila výkonné právomoci vrátane rozhodnutii proti kráľom. V priebehu 4-3 stor. prnl. na seba strhla výkonnú moc.

## Turecká nadvláda

Potom ako Turci dobyli Byzantskú ríšu, na území dnešného Grécka sa grécky hovoriace kresťanské obyvateľstvo začalo organizovať do rôznych zoskupení (či už ako spojenci tureckej moci alebo jej odporcovia), ktorého pôvod bol staroveký a pretrval aj počas byzantského obdobia. Gréci, hlavne z Peloponézu a z Rumélie, boli organizovaní do vidieckych zoskupení, na čele ktorých stál bohatý Grék, zvaný dimojerondas (zo slov *dimos-ľud* a *jerondas-starec*, po starogrécky *geron*) alebo poturčene *kotsabasis*. Dimojerondas podliehal tureckej správe a pri rozhodovaní o rôznych veciach, týkajúcich sa gréckych obyvateľov mu pomáhala práve gerúzia, tvorená vplyvnými miestnymi Grékmi. 
Gerúzia existovala aj u nomádskeho gréckeho kmeňa Sarakacanov. Sarakacani sa organizovali do tzv. tselingádu, na jeho čele bol *tselingas*, ktorému tiež v rozhodovaní radila gerúzia. Tu však išlo prevažne o otázkach týkajúcich sa chovu zvierat či o migrácii. Gerúzia existovala aj v autonómnom gréckom kraji Zagori, ktorí leží v Epire a tu bola jej úloha dôležitá, zagorskí Gréci mali veľkú autonómiu a boli to dôležití podnikatelia. Zagori malo povolené zostaviť aj grécke vojsko, ktoré viedla práve gerúzia. Gerúzia existovala aj na polostrove Chalkidiki a aj na ostrove Chios. Gerúzie boli zrušené ustanovením nezávislého Grécka a definitívne do polovice 20. storočia. 

Kategória:Staroveké Grécko
Kategória:Starnutie
Zaoziornyj

**Zaoziornyj** () je názov skupiny troch menších štítových sopiek, nachádzajúcej sa v centrálnej časti pohoria Stredokamčatský chrbát na polostrove Kamčatka, severne, resp. severozápadne od jazera Dvuchjurtočnoje. Najvyšší a zároveň najzápadnejšie položený člen komplexu je samotný *Zaoziornyj* (1&nbsp;349&nbsp;m), *Oľenyj* (1&nbsp;081&nbsp;m) sa nachádza na severnom brehu jazera a *Kastrijuľa* (1&nbsp;164&nbsp;m) leží severovýchodne od Zaoziorného. Vek vzniku komplexu nie je presne datovaný no odhaduje sa na neskorý pleistocén až začiatok holocénu.

## Externé odkazy
* www.volcano.si.edu - vulkanický komplex Zaozernyj na Global Volcanism Program 

Kategória:Sopky Kamčatky
Kategória:Štítové vulkány
Efor

**Efor** bol pravidelne každoročne volený úradník v starovekej Sparte. Popri gerúzii a ľudovom zhromaždení (apella) to bola jedna z najvýznamnejších politických inštitúcií starovekej Sparty. 

Efori tvorili zbor piatich úradníkov, ktorí mali predovšetkým kontrolnú funkciu. Kontrolovali všetok život v Sparte, počnúc výchovou detí, kontrolovali výcvik a spôsob života spartských občanov. Takisto kontrolovali kráľov, či dodržiavali tzv. Lykurgovu ústavu, či sa v boji, kam dvaja efori sprevádzali kráľov, správali statočne. V prípade, že zistili nedostatky, mohli na mieste trestať občanov palicovaním. Ak zistili, že kráľ sa správal v boji zbabelo, mohli ho dať súdiť a odsúdiť aj na trest smrti.

Úrad eforov mal spočiatku demokratický charakter. Boli volení zo všetkých plnoprávnych občanov každý rok. Ich funkcia bola predovšetkým kontrolná, ale okrem toho rokovali s cudzími vyslancami, dozerali na právo, zvolávali ľudové zhromaždenia a riadili ich. V 4. a predovšetkým v 3. storočí pred Kr. vzrástla ich moc a niektorí vtedajší autori označujú ich moc ako tyranskú.
 
## Referencie

Kategória:Staroveké Grécko
Kebenej

**Kebenej** je v súčasnosti neaktívny štítový vulkán, nachádzajúci sa v centrálnej časti pohoria Stredokamčatský chrbát na polostrove Kamčatka. Masív 1&nbsp;527&nbsp;m vysokej sopky je budovaný bazaltovými až bazaltovo-andezitovými horninami a jeho vznik sa odhaduje na nekorý pleistocén až začiatok holocénu. Severovýchodné a severozápadné svahy vulkánu pokrývajú dve skupiny mladších, pravdepodobne holocénnych troskových kužeľov. Vek poslednej erupcie vulkánu Kebenej nie je zdokumentovaný.

## Externé odkazy
* www.volcano.si.edu  - štítový vulkán Kebenej na Global Volcanism Program 

Kategória:Sopky Kamčatky
Kategória:Štítové vulkány
Bliznec

**Bliznec** je menší,  vysoký, v súčasnosti (jún 2014) neaktívny stratovulkán, nachádzajúci sa v centrálnej časti pohoria Stredokamčatský chrbát na polostrove Kamčatka, asi  juhozápadne od štítovej sopky Kebenej. Masív sopky je tvorený prevažne bazaltami a jeho vek sa datuje na neskorý pleistocén. Na severnej strane vulkánu sa nachádza niekoľko menších troskových kužeľov a s nimi asociovaných lávových prúdov, ktoré sú mladšie – holocénne. Osamotený troskový kužeľ holocénneho veku sa nachádza aj na východnom svahu.

## Externé odkazy
* www.volcano.si.edu  – stratovulkán Bliznec na Global Volcanism Program 

Kategória:Sopky Kamčatky
Kategória:Stratovulkány
Fedotyč

**Fedotyč** () je v súčasnosti neaktívny štítový vulkán, nachádzajúci sa na ruskom polostrove Kamčatka asi 20&nbsp;km východne od hlavného chrbáta centrálnej časti pohoria Stredokamčatský chrbát. S výškou len 965&nbsp;m je to jeden z najnižších mladších vulkánov pohoria. Jeho masív je tvorený prevažne bazaltovými až bazaltovo-andezitovými horninami a jeho vek sa odhaduje na koniec pleistocénu až začiatok holocénu.

## Externé odkazy
* www.volcano.si.edu - štítový vulkán Fedotyč na Global Volcanism Program 

Kategória:Sopky Kamčatky
Kategória:Štítové vulkány
Šišejka

**Šišejka** je osamotene stojaci lávový dóm, nachádzajúci sa na polostrove Kamčatka západne od hlavného chrbta centrálnej časti pohoria Stredokamčatský chrbát, neďaleko ústia rieky Šišej. Dóm a s ním asociovaný lávový prúd vznikli počas erupcie pred cca 4&nbsp;200 rokmi.

## Externé odkazy
* www.volcano.si.edu  - lávový dóm Šišejka na Global Volcanism Program 

Kategória:Sopky Kamčatky
Kategória:Lávové dómy
Terpuk

**Terpuk** je v súčasnosti neaktívny štítový vulkán, nachádzajúci sa  na polostrove Kamčatka v centrálnej časti pohoria Stredokamčatský chrbát, južne od sopky Leutongej a severozápadne od vulkánu Kebenej. Prevažne bazaltová sopka má výšku len 765&nbsp;m a jej vrchol je pokrytý niekoľkými menšími troskovými kužeľmi, zoradenými v línii severovýchod-juhozápad. Od vrcholu sa radiálne rozširujú aj viaceré lávové prúdy, najmladšie z nich majú vek len 2&nbsp;500 až 3&nbsp;000 rokov.

## Externé odkazy
* www.volcano.si.edu  - štítový vulkán Terpuk na Global Volcanism Program 

Kategória:Sopky Kamčatky
Kategória:Štítové vulkány
BBY

**BBY** (skratka z ) je podľa letopočtu používaného vo fiktívnom svete *[[Hviezdne vojny (kult)|Hviezdnych vojen]]* skratka uvádzaná za údajom roka, ktorá upresňuje, že ide o rok pred bitkou pri mesiaci Yavin IV (známou tiež ako bitka o Death Star; angl. *Battle of the Death Star*), ktorá bola vyvrcholením *[[Hviezdne vojny (film)|Epizódy IV – Nová nádej]]*. Jej význam spočíva v tom, že išlo o začiatok pádu Galaktického impéria, ktoré v nej prišlo o vojenskú základňu Death Star.

Pred ňou sa používal napríklad letopočet „po sithských vojnách“ (*After Sith Wars)*.

## Referencie

Kategória:Hviezdne vojny
BUX

**BUX** je burzový index budapeštianskej burzy cenných papierov.

## Zloženie
K máju 2006:
* Borsodchem
* DÉMÁSZ
* Egis
* Émász
* FHB
* Fotex
* Magyar Telekom
* MOL
* OTP Bank
* Richter
* Synergon
* TVK

Kategória:Burzové indexy
Index

**Index** môže byť:
* register (aj v knihe vzadu); zoznam
* zoznam zakázaných vecí (najmä kníh), špecificky najmä:
** index zakázanej literatúry
** v katolíckej cirkvi: skrátene index librorum prohibitorum
** v práve: zoznam softvéru nevhodného pre deti a mládež
* v archivníctve:
**abecedný zoznam osobných miestnych či vecných hesiel k obsahu registratúry alebo jej časti, pozri index (zoznam hesiel)
**abecedný ukazovateľ obsahu úradných kníh 
* vo vysokom školstve: výkaz o štúdiu (obsahuje zapísané prednášky, semináre, cvičenia a záznamy o výsledku skúšok a zápočtov), pozri index (vysoká škola)
* v jazykovede: druh znaku (na rozdiel od ikony a symbolu), pozri index (druh znaku)
* v mechanike: značka, podľa ktorej sa číta nameraná alebo vypočítaná hodnota, pozri index (mechanika)
* v matematike: rozlišujúci znak (písmeno alebo číslo) pripájaný k matematickým symbolom, pozri index (matematika)
* v lexikografii: vyššie umiestnené číslo pridané k heslu na rozlíšenie viacerých významov
* v prírodných vedách: pomer dvoch hodnôt (použitý ako ukazovateľ), napr. index lomu, index hlavy
* v ekonomickej štatistike: pomer dvoch hodnôt toho istého ukazovateľa, pozri index (ekonomická štatistika)
* v ekonómii: skrátene burzový index
* v antropológii: pomer dvoch či viac rozmerov tela (napr. index hlavy), pozri index (antropológia)
* v ekológii: skrátene pohlavný index
* v polygrafii: sústava označených okrajových výrezov na publikácii, ktorá uľahčuje rýchlu orientáciu, pozri index (polygrafia)
* vo fotografii: ukazovateľ na stupnici, značka, pozri index (fotografia)
* v informatike:
** pri databázach: tabuľka kľúčových slov a príslušných adries miest v pamäti, uložená ako samostatný súbor, pozri index (databáza)
** v trochu širšom zmysle: znak alebo informácia, ktorá je priradená k položke dát a informuje o zaradení položky dát do množiny položiek dát (a tým umožňuje jej ľahšie vyhľadanie) príp. akékoľvek označenie slúžiace na hľadanie alebo rozlíšenie
** indexová stránka
* český časopis z rokov 1929 - 1939, pozri Index (časopis)
* české exilové nakladateľstvo, pozri Index (nakladateľstvo)
Svetelný meč

**Svetelný meč** (anglicky lightsaber) je fiktívna zbraň z filmov, hier a literárnych príbehov vesmíru *[[Hviezdne vojny (kult)|Hviezdnych vojen]]*. Ide o futuristickú verziu klasického meča, ktorý má namiesto kovovej čepele prúd jasne svietiace biele energie obklopené farebnou korónou (vzhľadom pripomína farebnú žiarovku) a dá sa s ním preseknúť i ten najtvrdší materiál. Samotný meč tvorí asi  dlhá kovová rukovať, ktorá ukrýva zariadenie emitujúce energetický lúč čepele.

Svetelný meč je pôvodným vynálezom, zbraní a symbolom rytierov radu Jedi, ale prevzali ho od nich aj ich protivníci, Sithovia, ktorí používajú meče s červenou korónou. Tradične si svoj meč vyrába každý sám.

## Farby
V pôvodnej trilógii existovali svetelné meče v troch farebných variantoch: červené, zelené a modré. Neskôr (v PC hre Jedi Knight: Dark Forces a potom aj v novej filmovej trilógii a ďalších hrách) sa objavilo mnoho ďalších farebných variant (fialová, žltá, oranžová…).

Farbu meča ovplyvňujú kryštály usadené vnútri držiaka, ktoré usmerňujú energiu emitovanú vnútri meča do čepele s dĺžkou do . Tieto kryštály sa nachádzajú vo voľnej prírode na mnohých svetoch.

## Prevedenie
Bežnou verziou je „obyčajný“ meč s čepeľou na jednom konci, v priebehu histórie od vzniku prvých svetelných mečov však vzniklo mnoho rôznych modifikácií. Pre osoby s malou postavou (napr. majster Yoda) existuje kratší variant meča. Existuje i zriedkavo používaný variant (používaný väčšinou len do jednej ruky), ktorého rukoväť je mierne zahnutá, takže sa pohodlne drží a dovoľuje predvádzať veľmi efektne triky a výpady. Tento typ meča používal napr. Darth Tyranus, alias Count Dooku. Ďalšou významnou a opäť však pomerne vzácnou modifikáciou je obojstranný svetelný meč, ktorý emituje hneď dve čepele - každú na jednom konci rukoväti. S touto modifikáciou po prvýkrát použil Sithský lord a bývalý Jedi menom Exar Kun. Preto sa obojstranný meč stal známy ako sithská zbraň (používal ho i napr. Darth Maul v *[[Skrytá hrozba|Skrytej hrozbe]]*), ale používali ho i niektorí rytieri Jedi. Svetelný meč môže odrážať strely z blaster a útoky druhého svetelného meča. Čepeľ prejde všetkým okrem inej čepele, strely z blasteru alebo niekoľko vzácnych materiálov.

## Iné projekty

## Externé odkazy
* Lightsaber entry in the Star Wars Databank
* Lucas' Light Saber Battle, (26 July 2001, E! Online) George Lucas suing Minrad Inc. over copyright of Light Saber name on their laser medical equipment
* "Howstuffworks - Inside the Lightsaber"

Kategória:Hviezdne vojny
Kategória:Fiktívne predmety
Hashim Thaçi

**Hashim Thaçi** (* 24. máj 1968, Buroja, Kosovo) je kosovskoalbánsky politik, bývalý prezident Kosova (od 7. apríla 2016 do 5. novembra 2020). Od 9. januára 2008 do 9. decembra 2014) bol premiérom Kosova, predsedom najsilnejšej kosovskej politickej strany, Demokratickej strany Kosova, a veliteľom organizácie Kosovská oslobodzovacia armáda (UÇK). Je obviňovaný z terorizmu a zo zodpovednosti za páchanie vojnových zločinov.

Z prezidentskej funkcie rezignoval 5. novembra 2020, aby ochránil úrad a obhajoval seba na medzinárodnom tribunáli v Haagu. Dočasne úrad prevzala Vjosa Osmaniová, predsedníčka parlamentu. Osmaniová bola v apríli 2021 zvolená za prezidentku.

## Referencie

## Iné projekty

## Externé odkazy
* PDK 
* Kryetari Thaçi: Populli i Kosovës dhe UÇK-ja ishin një  
* BBC News Profile
* Thaçi comments on the future of Kosovo at United States Institute of Peace 
* Susanne Simon: „Die Schlange“ greift nach der Macht im Kosovo 
* Vůdci kosovských Albánců jsou spojováni s mafiemi 

Kategória:Kosovskí politici
Kategória:Osobnosti albánskeho pôvodu
Kategória:Prezidenti Kosova
Kategória:Predsedovia vlády Kosova
Kategória:Absolventi Univerzity v Zürichu
Fatmir Sejdiu

thumb|Fatmir Sejdiu

**Fatmir Sejdiu** (* 23. október 1951, Pakaštica, severné Kosovo) je kosovský politik, predseda Demokratickej ligy Kosova, od 10. februára 2006 do 27. septembera 2010 prezident Kosova. Fatmir Sejdiu býva označovaný ako druhý prezident Kosova a od 17. februára 2008 ako prvý prezident Kosova po jednostrannom vyhlásení samostatnosti.

Pred zvolením do funkcie bol profesorom histórie práva na univerzite v Prištine.

Je ženatý, so svojou manželkou Musafere má troch synov. Okrem albánčiny hovorí aj po srbsky, francúzsky a anglicky.

## Zdroj

Kategória:Narodenia v 1951
Kategória:Kosovskí politici
Kategória:Prezidenti Kosova
Kategória:Osobnosti albánskeho pôvodu
PX

**Index PX** je oficiálny index Burzy cenných papierov Praha. Prvý výpočet indexu sa uskutočnil 20. marca 2006, kedy sa stal nástupcom indexov PX 50 a PX-D. Index prevzal historické hodnoty staršieho indexu PX 50 a spojite na ne nadviazal. Výpočet indexu PX 50 bol zavedený v súlade s metodológiou IFC (International Finance Corporation) odporúčanou na tvorbu indexov na vznikajúcich trhoch. Počiatočným dňom výpočtu indexu sa stal 5. apríl 1994, ku ktorému bola zostavená báza obsahujúca 50 najvýznamnejších akciových emisií a nastavená východisková hodnota 1000 bodov.

Svoje historické minimum dosiahol 8. októbra 1998 po ruskej finančnej kríze s hodnotou 316 bodov, ďalšou nízkou hodnotou bolo 320 bodov 17. septembra 2001, následok teroristických útokov 11. septembra. Hodnotu 1000 bodov prvýkrát prekonal 19. novembra 2004. Najbližšie k 2000 bodom sa dostal 29. októbra 2007, kedy dosiahol 1939 bodov, čo je zatiaľ historické maximum.

Index PX je cenový index, dividendové výnosy sa vo výpočte nezohľadňujú.

Kategória:Burzové indexy
Sedankinskij

**Sedankinskij** () je menší, 1 241&nbsp;m vysoký štítový vulkán, nachádzajúci sa na polostrove Kamčatka v centrálnej časti pohoria Stredokamčatský chrbát, severne od vulkánu Kebenej. Je súčasťou Sedankijskej vulkanickej oblasti ().

Masív sopky je tvorený prevažne bazaltovými horninami a jeho vek sa odhaduje na koniec pleistocénu až začiatok holocénu. Na južno a východnom svahu sopky sa nachádza reťaz mladých troskových kužeľov a s nimi asociovaných lávových prúdov, ktorých vek sa odhaduje na holocén.

## Externé odkazy
* www.volcano.si.edu - štítový vulkán Sedankinskij na Global Volcanism Program 

Kategória:Sopky Kamčatky
Kategória:Štítové vulkány
Leutongej

**Leutongej** je neaktívny štítový vulkán, nachádzajúci sa na polostrove Kamčatka v centrálnej časti pohoria Stredokamčatský chrbát, na južnom konci grabenu, tiahnúceho sa v smere severovýchod-juhozápad asi 20&nbsp;km západne od centrálneho chrbta pohoria. Vrchol prevažne bazaltovej sopky križuje reťaz troskových kužeľov, ďalší väčší kužeľ sa nachádza na južnom svahu sopky. Vek vzniku vulkánu sa odhaduje na neskorý kvartér (koniec pleistocénu až začiatok holocénu).

## Externé odkazy
* www.volcano.si.edu  - štítový vulkán Leutongej na Global Volcanism Program 

Kategória:Sopky Kamčatky
Kategória:Štítové vulkány
Kategória:Vyhasnuté sopky
WIG

**WIG** () je najstarší burzový index varšavskej burzy cenných papierov, prvýkrát zavedený 16. apríla 1991. Obsahuje 273 spoločností (11. júna 2007).

Kategória:Burzové indexy
Kategória:Ekonomika v Poľsku
ICE kontakt

**ICE kontakt** (z angl. *In case of emergency*) je zvýraznené telefónne číslo v mobilnom telefóne, ktoré umožňuje ľudom prvého kontaktu v prípade nehody - záchranárom, hasičom, policajtom a pod. - identifikovať postihnutých, kontaktovať ich najbližších a získať tak dôležité informácie o postihnutej osobe a pod. Telefónne číslo by malo mať tvar "ICE - kontakt pre núdzové prípady". Je možné uviesť aj viacero kontaktov, ako napríklad: ICE1, ICE2, ICE - otec, ICE-sestra a pod.

ICE program nie je oficiálnou iniciatívou záchranných služieb.

Podobné kampane prebehli vo viacerých krajinách Európy s rôznymi ohlasmi. Vo Veľkej Británii a v Izraeli šlo skôr o možnosť identifikácie obetí, nie o telefonovanie príbuzným.

Existujú aj nálepky, ktoré sa môžu nalepiť na mobilný telefón a upozornia tak záchranárov, že človek myslel na podobné prípady a je koho kontaktovať http://www.icesticker.com/index.html.

## Rozporuplnosť projektu
Jedinou nespornou výhodou je teoretická možnosť zistenia telefónneho čísla postihnutej osoby v cudzojazyčnom prostredí, kedy nie je iná možnosť získania údajov.

Jednotky prvého kontaktu u nás nevyužívajú takúto možnosť, pretože to nie je ich úlohou. Ich prvoradou úlohou je zabezpečiť prežitie a prevoz postihnutého do nemocničného zariadenia. Mobilný telefón je považovaný za osobný majetok a údaje v ňom sú považované za súkromné, čiže už ich čítanie je porušením práva na súkromie chráneného zákonom. 

Použitie ICE čísla je dosť nepravdepodobné, pretože musí byť splnená kombinácia viacerých podmienok napr. osoba nie je schopná komunikácie + nemá doklady + má mobil + mobil funguje a nie je zablokovaný + záchranári nutne potrebujú dôležitú informáciu + "ICE osoba" je dostupná ... 
Navyše, ak je osoba zdravotne postihnutá (cukrovka, kardiostimulátor, epilepsia a pod.), má obvykle na tento účel príslušnú kartičku na ktorej sú potrebné údaje.

V prípade straty (krádeže) mobilu môžu ICE kontakty predstavovať bezpečnostné riziko.

## Externé odkazy
* http://mobil.sme.sk/c/4115774/ice-do-kazdeho-mobilu.html
* http://www.icesticker.com/marketing.html
* ICE kontakty v mobilu

Kategória:Prvá pomoc
Bayer 04 Leverkusen

**Bayer 04 Leverkusen** je nemecký futbalový  klub so sídlom v Leverkusene, ktorý bol založený v roku 1904. Medzi najväčšie úspechy tímu patrí víťazstvo v Pohári UEFA v roku 1988 a získanie nemeckého pohára DFB Pokal v roku 1993. V roku 2002 sa Bayer Leverkusen prebojoval do finále Ligy majstrov, kde prehral 2:1 s tímom Real Madrid.V sezóne 2023/24 vyhrali svoj prvý titul bundeslige a to bez jedinej prehry.

## Klubová identita
Na rozdiel od mnohých iných nemeckých futbalových klubov, ktoré sú úzko späté so svojimi robotníckymi koreňmi, Bayer Leverkusen sa snaží o čistý a rodinný imidž. BayArena má povesť jedného z najviac rodinných futbalových štadiónov v Nemecku. Paradoxom ale je, že Bayer 04 bol prvým bundesligovým klubom, ktorého fanúšikovia sa identifikovali ako Ultras a mesto Leverkusen je jedným z najstarších priemyselných miest Nemecka.

## Charita
V marci 2020 Bayer Leverkusen, Borussia Dortmund, Bayern Mníchov a RB Leipzig, štyri nemecké tímy, ktoré hrali Ligu majstrov UEFA v sezóne 2019/20, spoločne venovali 30 miliónov eur Bundeslige a bundesligovým tímom, ktorých počas pandémie COVID-u trápili finančné problémy. 

## Úspechy
**Domáce**

**[[Fußball-Bundesliga]] (1x)**

* 2023/24

#### [[DFB-Pokal]] (1x)

* 1992/93

**Medzinárodné**

**[[Európska liga UEFA|UEFA Pohár / Európska liga UEFA]] (1x)**

* 1987/88 ; 2. miesto: 2023/24

## Referencie

Kategória:Nemecké futbalové kluby
Kategória:Kluby G-14
Kategória:Futbalové kluby založené v 1904
Age of Empires III: The War Chiefs

***Age of Empires III: The War Chiefs*** (niekedy známe ako ***TWC*** alebo ***WC***) je v poradí prvý oficiálny datadisk pre stratégickú počítačovú hru Age of Empires III. Titul bol vydaný spoločnosťami Ensemble Studios a Microsoft Game Studios 7. marca 2006. Hra po prvýkrát vyšla 19. septembra 2006. Demo verzia bola vydaná 4. októbra 2006. Plná verzia hry sa po prvýkrát dostala na trh 17. októbra 2006, v Spojených štátoch. Po roku ju nasledoval druhý datadisk nazvaný *[[Age of Empires III: The Asian Dynasties]]*.

## Gameplay
### Zmeny v hre oproti pôvodnému titulu
Boli pridané meďné a cínové bane, ale tieto neprodukujú také veľké množstvo zlata ako zlaté a strieborné bane. Niekedy meďné bane produkujú 2000 zlata, rovnako ako strieborné, zatiaľ čo zlaté bane produkujú vždy 5000 zlata.

Systém domovského mesta bol trocha pozmenený oproti základnej hre.  Na doske s kartami teraz môže byť viac ako 20 kariet pridaním jednej extra karty po každých desiatich leveloch domovského mesta. Nové karty na nový mestský level 40 kárt sú možné pre všetky civilizácie. Počas používania domovského mesta majú Irokézovia a Siuxovia piatich členov kmeňovej rady, a to náčelníka, vojnového vodcu, šamana, múdru ženu a posla. Každý z nich ponúka rozličné jednotky, pomoc a vylepšenia. Všetky tieto položky sú veľmi podobné s európskymi domovskými mestami. Aztékovia používajú ako svoje domovské mesto Tenochtitlan. Irokézi štartujú hru s jedným vozom, ktorý môžu transformovať do väčšiny ich budov, okrem obchodných staníc, mestských centier a vojnových chát (na ktoré je potrebný ich špecifický voz).

## Pozri aj
* Séria Age of Empires

## Externé odkazy
* Oficiálna stránka 

Kategória:Age of Empires
Kategória:Počítačové hry z 2007
Kategória:Strategické počítačové hry
Kategória:Počítačové hry
Kategória:Hry pre Windows